AksaraLLM/aksara-bahasa-daerah-v1 huggingface dataset:
Usum Halodo nyaéta robahna iklim di Bumi tina usum hujan ka usum halodo , atawa ka hawa anu baseuh ka hawa anu garing.
di Indonésia usum halodo biasana datang dina antara bulan April nepi ka Séptémber.
Usum halodo ditandaan ku jumlah curah hujan anu leutik pisan atawa sakapeung  euweuh hujan.
Numutkeun BMKG (Badan Metéorologi Klimatologi dan Géofisika) yéh curah hujan dina usum halodo kira-kira 60 mm per bulan atawa 20mm per dasarian.

Dampak Usum Halodo
akibatna tina usum halodo réa, di antarana waé : Suhu hawa anu pohara luhur, robahna cuaca sacara fluktuatif, mindeng ngabalukarkeun lemahna kaayaan awak manusa ti sagala rupa panyakit alatan pancaroba, sarta lamun usum halodo katutuluyan bida nepikeun ngabeuleum leuweum anu mindeng kajadian di Kalimantan.
Akibat séjén ti usum halodo pohara mangaruhan kana sektor tatanén.
Taneuh tatanén baris ngalaman garing ku kituna ngaréwong prosés tumuwuh sarta jadi bangbalu pikeun prosés metabolisme pepelakan tatanén.
Ku kituna usum panén henteu maksimal.
Henteu ngan éta kabérésihan cai henteu kajamin karen sawatara wewengkon anu tingkat kesuburan caina kawates sarta ngabalukarkeun garing.
Ogé usum halodo pohara mangaruhan pisan ayana titik‐titk seuneu anu ngabalukarkeun sagala rupa  kabakaran leuweung di Indonésia.

Rujukan

Pranata Mangsa
 Cuaca
Usum
Gilang Ramadhan nyaéta salah sahiji drummer jeung musisi Indonesia. Lahir di Bandung tanggal 30 Mei 1963. Mangrupa anak kadua ti pasangan Ramadhan Kartahadimadja (Ramadhan KH) jeung Safrida Nasution. Ti leuleutik kénéh geus wanoh kana sawatara alat musik kayaning piano, biola, jeung drum. Mimiti diajar piano di Taman Ismail Marzuki (TIM) taun 1971. Kungsi indit ka Perancis pikeun diajar piano jeung orgen ka Slamet Abdul Sjukur. 
Gilang nuluykeun sakolana di Professional School Hollywood Amerika Serikat jurusan musik taun 1980-1982. Taun 1981-1984 Gilang ogé diajar di Los Angeles City College (LACC) jurusan perkusi. Kungsi ngagabung jeung sawatara band Amerika kayaning LACC Big Band aliran mainstream jazz taun 1983.   
Taun 1985 Gilang ngagabung jeung Indra Lesmana dina grup Nebula. Taun 1986 kungsi ngagabung jeung Karimata aliran pop.
Bareng jeung Indra Lesmana nyieun Indra Lesmana’s Group dina taun 1987 nu aliranana progressive jazz tur nyieun ogé album new age. Salian ti éta, Gilang ogé gabung jeung grup-grup lianna saperti Java Jazz, PIG, jeung Nera.
Kungsi ancrub dina kelompok musik Krakatau Band bareng jeung Trie Utami, Indra Lesmana, Dwiki Dharmawan jeung sajabana. 
Gilang Ramadan hiji-hijina pamaén drum di Indonésia nu disponsoran ku Zildjian, perusahaan simbal di Amerika Serikat jeung Yamaha, perusahaan drum panggedéna di Jepang.

Referensi

Musisi
Agum Gumelar (lahir di Tasikmalaya, Jawa Barat, 17 Desember 1945) nyaéta mantan Menteri Perhubungan dina Kabinet Gotong Royong (2001-2004). Saméméh jadi Menteri Perhubungan, Agung kungsi jadi Menteri Koordinator Politik, Sosial dan Keamanan Kabinet Persatuan Nasional (2001), Menteri Perhubungan dan Telekomunikasi Kabinet Persatuan Nasional (1999-2003). Lulusan taun 1969 ti Akademi Militer Nasional Magelang ieu ogé kungsi jadi Ketua Umum PSSI ti taun 1999-2003.

Latar Belakang

Atikan 
Agung nyuprih élmu ti SD nepi ka SMA di Bandung, sanggeus lulus kungsi kuliah di Fakultas Kedokteran Universitas Padjadjaran salila sataun. Tuluy asup ka Akademi Militer Nasional (AMN) di Magelang taun 1968. Agum ogé lulusan ti Sekolah Staf dan Komando TNI Angkatan Darat (Seskoad) taun 1985, Sesko ABRI taun 1991, sarta kungsi meunangkeun gelar Master of Science (MSc) dina widang manajemen ti American University dina taun 1998.

Karir Politik jeung Militér 
Sapanjang karirna di dunya militér, Agum kungsi jadi Staf Kopkamtib dan Bakin (1973-1976). Agum milu dina operasi panumpesan barontakna PGRS/Paraku di Kalimantan Barat, Operasi Seroja di Timor Timur, jeung Operasi Penumpasan GPK di Acéh sarta Irian Jaya.  Salian ti éta, Agung kungsi nyangking kalungguhan jadi Wakil Asinten Kopassus (1987-1988), Asisten Intelijen Kopassus (1988-1990), Asisten Intelijen I Kasdam Jaya (1991-1992), Komandan Korem 043/Garuda Hitam Lampung (1992-1993), Direktur A Badan Intelijen dan Strategis (Bais) ABRI (1993-1994), Komandan Kopassus ka-13 (1993-1994), Kepala Staf Kodam I Bukit Barisan (1994-1996), staf ahli Panglima ABRI bidang Polkam (1996), Panglima Kodam VII Wirabuana (Agustus 1996-1998), jeung Gubernur Lemhannas (1998). Agum pangsiun tanggal 10 November 2000 kalawan pangkat pamungkasna nyaéta jenderal kehormatan. Dina Pilkada Gubernur Jawa Barat taun 2008, Agum maju nyalonkeun diri jeung Nu'man Abdul Hakim (Wakil Gubernur Jawa Barat 2003 – 2008). 
Dina Pilpres 2004, Agum dicalonkeun ku PPP salaku calon wakil présidén sarta Hamzah Haz salaku calon présidén, di puteran kahiji, éta pasangan meunang 3,01% tina total jumlah sora. Agum ogé nyalonkeun diri dina Pilkada DKI 2007.
Agum kungsi nyangking kalungguhan jadi Honorary Chairman Media Nusantara Citra. Taun 2011, Agum Gumelar dipercaya ku FIFA jadi Ketua Komite Normalisiasi.

Referensi

Politisi
Inohong Sunda
Jenderal TNI (Purnawirawan) Amir Machmud nyaéta inohong militér Indonesia. Lahir di Cimahi Jawa Barat tanggal 21 Pébruari 1923 – ngantunkeun di Cimahi tanggal 21 April 1995. Dina pamaréntahanana Amir kungsi nyangking kalungguhan jadi Menteri Dalam Negeri dina masa Kabinet Pembangunan I, Kabinet Pembangunan II, jeung Kabinet Pembangunan III periode 1968-1983. Salian ti éta kungsi ogé jadi Ketua DPR/MPR dina periode 1982-1987.  
Dina taun 1958, Amirmachmud dipindahkeun ka Jakarta salaku anggota staf di markas Anggkatan Darat salila dua taun. Dina taun 1960, Amirmachmud dikirim ka Bandung pikeun ngaluuhan Seskoad. di dinya Amir diajar ngeunaan pulitik jeung ékonomi nu mangrupa élmu pangpentingna pikeun prajurit Angkatan Darat. Sanggeus tamat kursus Seskoadna, Amirmachmud diangkat jadi Wakil Kepala Staf Caduad. Caduad nu mangrupa dasar tina kostrad mangrupa hiji kakuatan stratégis nu dirarancang salila kasus darurat nasional. 
Dina taun 1962, Presiden Soekarno méré posisi Kepala Staf Operasional ka Amirmachmud dina usaha ngabébaskeun Irian Barat. 
Dina taun 1948 Amirmachmud jeung pasukanana ilubiung dina panumpesan Partai Komunis Indonesia (PKI) di Madiun. Taun 1949 Amirmachmud saparakanca balik daeui ka Bandung. Amirmachmud kungsi nyangking kalungguhan jadi Batalyon Komandan di Tasikmalaya jeung Garut saméméh diangkat jadi Résimén Kepala Staf di Bogor. Tuluy dingkat jadi Kepala Staf KODAM VI/Siliwangi.

Referensi

Inohong militer Indonesia
Inohong Sunda
Taufik Hidayat nyaéta salah sahiji pamaén badminton Indonesia nu geus kasohor ka sakuliah dunya ti klub Sangkuriang Graha Sarang Eléktrik Bandung. Lahir di Bandung, Jawa Barat 10 Agustus 1981. Meunangkeun medali emas keur Indonesia dina Olimpiade Athena 2004 ngéléhkeun Seung Mo Shon ti Korea Selatan di babak final. 
Tanggal 21 Agustus 2005 jadi jawara dunya ngéléhkeun Lin Dak. Salian ti éta, Taufik ogé kungsi nyangking jawara tunggal putra Asian Games (2003 jeung 2006), sarta genep kali jadi jawara di Indonesia Terbuka (1999, 2000, 2002, 2003, 2004, jeung 2006). Pangalaman lianna nyaéta dina Piala Thomas (2000, 2002, 2004, 2006, jeung 2008) sarta Piala Sudirman (1999, 2001, 2003, jeung 2005).  Taufik nikah tanggal 4 Februari 2006 ka Ami Gumelar putrina Agum Gumelar jeung Linda Amalia Sari. 
Taufik mundur ti Pelatnas Cipayung dina tanggal 30 Januari 2009.  Sanggeus éta tuluy jadi pamaén profesional.  Kiwari keur ngokolakeun bisnis jeung Yonex dina widang alat-alat olahraga.

Préstasi Tunggal
 Taun 1998: Juara Brunei Open.
 Taun 1999: Juara Indonésia Open, Juara SEA Games.
 Taun 2000: Juara Indonésia Open, Juara Malaysia Open, Juara Kejuaraan Asia.
 Taun 2001: Juara Singapore Open.
 Taun 2002: Juara Indonésia Open, Juara Taiwan Open, Juara Asian Games.
 Taun 2003: Juara Indonésia Open.
 Taun 2004: Juara Indonésia Open, Juara Kejuaraan Asia, Juara Olimpiade.
 Taun 2005: Juara Singapore Open, Juara Kejuaraan Dunia.
 Taun 2006: Juara Indonésia Open, Juara Asian Games.
 Taun 2007: Juara Kejuaraan Asia, Juara Séa Games.
 Taun 2008: Juara Macau Open.
 Taun 2009: Juara US Open, Juara India Open.
 Taun 2010: Juara Canada Open, Juara Indonesia GP Gold, Juara French Open SS.

Referensi

Pamaén badminton Indonésia‎
Nu babar taun 1981
Inohong Sunda
Lucia Francisca Susi Susanti atawa nu leuwih kasohor ku sebutan Susi Susanti nyaéta salah sahiji pamaén badminton nu geus kasohor ka sakuliah dunya. Lahir di Tasikmalaya Jawa Barat tanggal 11 Februari 1971. Karesepna kana badminton geus aya ti jaman di SD kénéh. Ngamimitian karir dina widang badminton di klub mamangna, PB Tunas Tasikmalaya. Sanggeus latihan salila 7 taun, Susi jadi pinunjul badminton tingkat junior. Taun 1985 pindah ka Jakarta sarta sakola di sakola husus atlét.  
Dina awal karirna taun 1989 Susi geus jadi jawara di Indonesia Open. ti saprak harita, Susi tuluy meunangkeun sawatara kompetisi badminton kayaning jadi jawara All England (1990, 1991, 1993, 1994) tug nepi ka jadi Juara Dunia dina taun 1993. Puluhan gelar kungsi dicangking ku Susi Susanti sapanjang karirna dina widang badminton. 
Sanggeus pangsiun ti dunya badminton, Susi jeung salakina Alan Budikusuma nyieun Olympic Badminton Hall di Kelapa Gading minangka gedung pusat pelatihan badminton sarta nyieun rékét kalawan merék Astec (Alan-Susi Technology) dina taun 2002. 
Bulan Méi 2004 International Badminton Federation (kiwari Badminton World Federation) méré panglélér Hall Of Fame ka Susi Susanti.

Préstasi
 Hall of Fame ti International Badminton Federation (IBF), Mei 2004.
 Herbert Scheele Trophy taun 2002.
 Medali Emas Olimpiade Barcelona taun 1992.
 Medali Perunggu Olimpiade Atlanta taun 1996.
 Jawara Dunia pada World Championship taun 1993.
 Jawara All England 4 kali (1990, 1991, 1993, 1994).
 Jawara Piala Uber bareng jeung tim Uber Indonesia 2 kali (1994 jeung 1996).
 Jawara Piala Sudirman bareng jeung tim nasional Indonésia taun 1989.
 Jawara World Badminton Grand Prix 6 kali (1990, 1991, 1992, 1993, 1994 jeung 1996).
 Jawara Indonesia Open 6 kali (1989, 1991, 1994, 1995, 1996, jeung 1997).
 Jawara Malaysia Open 4 kali (1993, 1994, 1995, jeung 1997).
 Jawara Japan Open 3 kali (1992, 1994, jeung 1995).
 Jawara Thailand Open 4 kali (1991, 1992, 1993, jeung 1994).
 Jawara Denmark Open 2 kali (1991 jeung 1992).
 Jawara China Taipei Open 2 kali (1991 jeung 1994).
 Jawara Korea Open taun 1995.
 Jawara Dutch Open taun 1993.
 Jawara Swedish Open taun 1991.

Panglélér
Tanda Kehormatan Républik Indonésia Bintang Jasa Utama taun 1992.

Referensi

Pamaén badminton Indonésia‎
Nu babar taun 1971
Céline Marie Claudette Dion atawa anu dipikawanoh ku ngaran Céline Dion ( nyaéta penyanyi asal Kanada. Dina karirna, manéhna kungsi meunang Canadian Grammy jeung The Juno Awards. Manéhna nikah jeung saurang manajer rékaman, René Angelil, anu milu ngarojong karir Celine Dion. Bakat bantuan ti salakina, Celine Dion kungsi meunang penghargaan Yamaha World Popular Song Festival taun 1982 jeug The Eurovision Song Contest taun 1988.

Ti leuleutik, kulawarga Dion geus wanoh jeung musik. Ngaran Céline kungsi dipaké minangka salah sahiji judul lagu penyanyi Perancis, Hugues Aufray, dua taun saméméh Dion tepang taun. Dion jeung dulur sakandungana ogé mindeng nyanyi babarengan dipirig ku hiji piano bar.

Nalika umur 12 taun, Dion berkolaborasi jeung indung sarta kaka iparna, Jacques dina lagu kahijina nyaéta Ce n'était qu'un rêve ("It Was Only a Dream"). Tuluy lagu éta dikirimkeun ku Michel Dondalinger (lanceuk Céline Dion) ka René Angelil, saurang manajer label rékaman (anu kiwari jadi salakina). Sora Dion ngirut parhatian Angelil nepi ka ceurik, saprak harita, Angelil mutuskeun sangkan Dion kudu jadi artis.

Taun 1981, Dion ngarékam lagu kahijina, La voix du bon Dieu anu jadi lagu hit sarta ngangkat reputasi Dion salaku artis lokal Quebec. Popularitas Dion ditandaan ku meunangna  penghargaan di sagala rupa féstival dunya saperti Yamaha World Popular Song Festival, Tokyo, jadi Top Performer dina Musician Award jeung Best Song pikeun lagu Tellement j'ai d'amour pour toi.

Rujukan

Panyanyi Kanada
Panyanyi Amérika Sarikat
Gula beureum nyaéta sebutan umum pikeun gula kawung jeung gula kalapa, alatan bahan dijieunna ieu gula, boh kembang kalapa boh kembang kawung. Ieu gula beureum gé dipikawanoh ku sebutan gula Jawa. Warnana coklat semu beureum, biasana leuwih mindeng dipaké pikeun samara. Unggal poé, pankréas anu normal sanggup ngarobah 90 gram (kira-kira 9 séndok dahar) gula beureum jadi énergi. Lamun dibandingkeun, gula beureum mangrupa gula anu leuwih hadé pikeun kaséhatan lamun dibandingkeun jeung gula bodas atawa gula batu.

Nurutkeun élmu kadokteran Tiongkok, gula beureum sipatna haneut, rasana amis, mibanda éfék nambahan darah, nguatkeun limpa, ngahaneutkeun lambung, ngurangan nyeri, ngaktifkeunn perédaran darah. Serapan pikeun manula nu geus kolot pikeun multivitamin sarta mikronutrién lila-kalilaan ngurangan, leuwih hadé sapopoé dipinuhan dina kadaharan, pikeun ngajaga pungsi métabolisme sarta ngalambatkeun penuaan. 
 
Gula beureum cocog pikeun kabéh jelema. Gula beureum nyaéta gula garihal anu acan dilemeskeun, loba ngandung vitamin sarta mineral. Umumna jalma-jalma miboga anggapan, gula beureum cocog pikeun wanoja anu kakara ngababarkeun sarta ménstruasi anu henteu teratur. Tapi, sabenerna gula beureum leuwih cocog pikeun manula, utamana manula anu fisikna lemah sarta manula anu anyar pulih tina gering parna.

Tempo ogé 
 Gula kawung
 Gula kalapa

Rujukan 

Amis
Kadaharan
Bungbu
Gula
Kacang héjo salah sahiji rupa polong-polongan anu alus tumuwuh di daerah anu miboga iklim tropis. Kacang héjo téh asalna ti India sarta dipelak di sakumna benua Asia. Urang China purba ngamangpaatkeun kacang héjo pikeun bahan kadaharan jeung ubar pikeun nurunkeun panas sarta ngaluarkeun racun dina awak. Kaonjoyan kacang héjo upama dibandingkeun jeung bahan kadaharan nu séjén nyaéta sanajan dikulubna lila (nepi ka ancur) khasiat kacang héjo henteu ngurangan, sarta henteu kapangaruhan ku panas. Béda jeung bahan kadaharan anu séjén kawas sayur, bungbuahan, sarta ramuan tradisional séjénna anu saumpama di kulub lila teuing baris nurunkeun khasiat ubarna.

Kandungan anu aya dina kacang héjo nyaéta protéin (nguatkeun daya tahan awak), kalsium jeung fosfor (nguatkeun tulang), vitamin B1 (mantuan prosés tumuwuh sarta ngahasilkeun énergi), vitamin B2 (mantuan nyerepna protéin dina awak), vitamin E (mantuan ngaronjatkeun kasuburan), zat beusi (mantuan pembentukan sél getih beureum), magnesium (ngajaga fungsi otot jeung syaraf) jeung lemak. Kacang héjo ogé ngandung antioksidan anu méré mangpaat pikeun awak nyaéta nyegah penuaan dini sarta nyegah sumebarna sél kanker, ngajaga keasaman lambung, sarta mantuan ngalancarkeun pencernaan.

Referensi

Tutuwuhan ubar
Fabaceae
Kacang polong atawa ércis nyaéta ngaran salah sahiji jenis kacang anu wangunna buleud siga leunca warnana hejo. 
Kacang polong ogé salah sahiji sumber protéin nabati anu populér. Saban 100 gram kacang polong beunang ngulub ngandung 8 gram protéin, ku kituna mangrupa asal protéin nabati anu alus dikonsumsi pikeun nyumponan kaperluan protéin urang sapopoé. Sajaba ti éta kacang polong miboga skor asam amino anu luhur nyaéta 102, éta skor nuduhkeun yén kacang polong ngandung protein kalayan asam amino anu pepek, anu hartina protéin dina kacang polong mangrupa protéin nu miboga kualitas anu luhung.

Referensi

Sayuran
Fabaceae
Alexandre Dumas Pére (senior) lahir di Villers Cotterets, Perancis tanggal 24 Juli 1802.. Akina ti golongan ménak, ninina urang négro ti Santo Domingo. Bapana jendral balatentara Napoléon anu perlaya mangsa Dumas kakara umur opat taun bari henteu ngawariskeun kakayaan nanaon. Dumas diurus ku pendéta, laju digawé jadi juru tulis di salah sahiji kantor pangacara.

Dina umur 21 taun pindah ka Paris babakti ka ménak urang dinya. Dumas wawanohan jeung aktor ngaran Joseph Palma, sering lalajo tokoh-tokoh Shakespiere anu nimbulkeun ilham pikeun nulis lalakon Henry III, Anthony, jeung Kean anu kawilang suksés. Dumas nulis ogé novel-novel sajarah tur geus ditarjamahkeun kana rupaning basa.

Nalika ngarang, Dumas dibantuan ku sawatara urang pangarang pikeun ngumpulkeun bahan-bahan karangan.

Alexandre Dumas pére (senior), boga anak anu sangaran tur sarua pada-pada pangarang nyaéta Alexandre Dumas fils (junior).

Sok sanajan panghasilan Dumas mucekil tina karangan-karanganana, tapi maotna dina taun 1870 dina kaayaan miskin.

Lian ti ku Ermas, karya Dumas, Le Compte de Monte Cristo ditarjamahkeun kana basa Indonesia ku Nur Sutan Iskandar (1929) lobana genep jilid . Karya nu séjénna The Three Muskeeter ogé ditarjamahkeun ku Nur Sutan Iskandar kana basa Indonésia (1925).

Ku banget populérna, The Three Musketeers, karya klasik Dumas ieu terus ngajadikeun inspirasi ka para sinéas pikeun dipilemkeun. Dina taun 2011 aya vérsi anyarna nu modéren anu ngalalakonkeun para pangawal Raja Perancis.

Ieu lalakon masketir dina mangsa Barok sakira abad ka-17 téh munggaran medal dina wangun serial dina surat kabar Le Siecle, Maret nepi ka Juli 1844.

The Three Musketeers atawa Les Trois Mousquetaires dina basa Perancis midangkeun palaku utama hiji pamuda ngaran d'Artagnan anu ngagabung jeung tilu masketir manten: Athos, Porthos, jeung Aramis. Arinyana dina lalakonna ngagagalkeun kudeta ku Kardinal Richelieu anu hayang ngaruntagkeun pamaréntahan Raja Louis ka-13.

Référensi 

Biografi
Sastrawan Perancis
Nu babar taun 1802
Nu pupus taun 1870
Thomas Matthew DeLonge, Jr atawa anu leuwih kasohor Tom DeLonge nyaéta vokalis katut gitaris dina grup musik Angels & Airwaves jeung Blink-182 anu kamari nembé reuni deui taun 2009. Tom lahir di Poway, Kalifornia, Amerika Serikat tanggal 13 Désémber 1975 ti pasangan Thomas DeLong, Sr jeung Connie. Tom boga lanceuk lalaki, ngaranna Shon jeung adi awéwé, ngaranna Kari. Tom dihadiahan gitar ku babaturanna nlika milangkala nu ka 15, harita Tom geus mulai kapangaruhan ku musik-musik punk rock saperti NOFX, Descendents, Screeching Weasel, Jimmy Eat World jeung The Queers. Nalika sakola di SMA Rancho Bernardo, Tom diwanohkeun ka Mark Hoppus ku adina Mark, Anne Hoppus. Sedengkeun Scott Raynor papanggih jeung Tom nalika Battle of the Bands, terus maranéhna sapuk pikeun nyieun grup musik Blink-182.

DeLonge milih ninggalkeun Blink-182, diduga alatan ayana konflik internal jeung goréngna komunikasi antar personil, terus Blink-182 dinyatakeun vakum dina taun 2005, sedengkeun DeLonge nyieun proyék anyar nyaéta ngabentuk grup musik Angels & Airwaves. Tapi di Taun 2009, Blink-182 ngumpul deui, terus ngalaksanakeun tur.

Blink-182 toured across the United States along with Weezer, Panic at the Disco, Chester French, Asher Roth, All American Rejects, Taking Back Sunday, and Fall Out Boy, they're planning to reléase their newest album around late 2010.

Lian ti éta , Tom ogé anu ngarahkeun nalika nyieun vidio klip lagu Taking Back Sunday, This Photograph is Proof, taun 2004. Tom ogé nyieun website personal anu dingaranan modlife. Tom boga perusahaan sapatu anu kasoshor nyaéta Macbeth. Tom nikah jeung Jen Jenkins tanggal 26 Méi 2001 anu saacanna kungsi panggih dina pésta kurang leuwih 5-6 taun ka Tukang. Tina ieu hubungan, Tom boga 2 anak, di antarana Ava Elizabeth anu lahir tanggal 15 Juli 2002 jeung Jonas Rocket anu lahir tanggal 16 Agustus 2006.

Référénsi

Angels & Airwaves
Blink-182
Musisi Amerika Serikat
Dédén Abdul Aziz, lahir di Cianjur, 28 Agustus  1972. Dédén téh pangarang Sunda entragan anyar, tapi karangan-karanganana méré nuansa béda dina pakumbuhan sastra Sunda. Nulis sajak, carita pondok, éséy, jeung novel. Karya-karyana dimuat dina Manglé jeung Galura.  Dédén gé sok nulis dina basa Indonésia deuih, dimuat dina Pikiran Rakyat, Republika, Media Indonesia, Suara Pembaharuan jeung majalah sastra Horison.
Kungsi ngaji di pasantrén An-Nur, Cibeber, nu diasuh ku aki jeung emangna. Dédén mimiti kataji ku puisi sanggeusna ancrub kuliah.
Dédén kungsi jadi wartawan Manglé, terus pindah ka Métro Bandung.  Tapi ari ngarang mah henteu nepi ka kateug.
Dédén kawin ka Éndah Dinda Jenura nalika keur kuliah kénéh taun 1995. Mas kawinna kaitung ahéng, nyaéta puisi judulna "Sagagang Simpé".
Dédén kungsi disandera ku massa anu marawa pakarang mangsa arék ngaliput warta ngeunaan dukun santét di Cianjur kidul taun 2000 lantaran malah Dédén dicuriga disangka dukun santét.
Sawatara Karangan Dédén kungsi meunang panglélér hadiah D.K. Ardiwinata, LBSS, jeung Carpon Pinilih Manglé.  Pangantén, buku Dédén nu munggaran dina basa Sunda.

Riwayat Atikan
Dédén nyuprih élmu munggaran di SD Negeri Cangkring III Ciparay Bandung, pindah ka SD Negeri Cimanggu I, Cianjur, neruskeun ka SMP Negeri Cibeber Cianjur, laju ka SPG Negeri Cianjur, tingkat paguron luhur di Jurusan Pendidikan Bahasa dan Sastra Indonesia IKIP Bandung, ayeuna (UPI).

Rujukan

 Biografi
Sastrawan Sunda
 Sastrawan Indonésia
 Nu babar taun 1972
Kapuloan Cook (; Basa Maori Kapuloan Cook: Kūki 'Āirani) mangrupa hiji kapuloan démokrasi parleménter pamaréntaha sorangan di Samudra Pasifik Kidul dina asosiasi bébas jeung Selandai Anyat. 15 pulo-pulo leutikna miboga total aréa 240 km, tapi Zona Ékonomi Éksklusifna (ZÉÉ) ngawengku aréa 1.800.000 km.

Puseur populasi utamana nyaéta dina pulo Rarotonga (14.153 dina 2006), di mana aya bandar udara internasional. Dina sénsus 2006, 58.008 ngaku minangka katurunan Maori Kapuloan Cook.

Géografi

Kapuloan Cook aya di Samudra Pasifik Kidul, kalér-wétaneun Selandia Anyar, antara Polinésia Prancis jeung Samoa Amérika. Aya 15 pulo utama nu nyebar dina wewengkon samudra 2,2 yuta km², dibagi kana dua grup nu béda: Kapuloan Cook Kidul jeung atol karang Kapuloan Cook Kalér.

Pulo-pulona dibentuk ku ku aktivitas vulkanis; grup nu kalér leuwih kolot jeung miboga genep atol (gunung api nu tikerelep kalawan koral nu tumuwuh di bagian luhurna). Iklimna sedeng nepi ka tropis.

15 pulo jeung dua karang digrup kawas kieu:
Kapuloan Cook Kidul:
Nga-pu-Toru ("Tilu Akar", pulo-pulo wétan):
Atiu (Enua Manu atawa Pulo Manuk)
Ma'uke (Akatoka manava)
Mitiaro (Nukuroa)
Takutea
nu séjén:
Aitutaki (Araura Enua)
Mangaia (Auau Enua)
Rarotonga (Tumutevarovaro), kalawan ibu kota, Avarua.
Palmerston (Pamati) kadang diasupkeun ka grup kalér.
Manuae
Karang Winslow (submerged)
Kapuloan Cook Kalér:
Manihiki (Te Fuinga o Niva)
Nassau (Te Nuku o Ngalewu )
Penrhyn (Tongareva or Mangarongaro)
Pukapuka (Te Ulu o te Watu)
Rakahanga (Tapuahua)
Suwarrow ogé dilandi Suvorov
Karang Tema

Babagian administratif
Aya déwan pulo dina sadaya pulo luar nu didumukan (Undang-Undang Pamaréntahan Lokal Pulo-Pulo Luar 1987 kalawan amandemén 2004, jeung Undang-Undang Pamaréntahan Lokal Pulo Palmerston 1993) kajaba Nassau, nu mana diparéntah ku Pukapuka (Suwarrow, kalawan ngan hiji pangurus nu hirup di pulo éta, diparéntah ogé ku Pukapuka, teu diétang jeung pulo nu didumukan dina kontéks ieu). Masing-masing déwan dilulugu ku mayor.

Sapuluh Déwan Pulo Luar nyaéta

Tilu déwan vaka di Rarotonga ngadeg dina 1997 (Undang-Udang Pamaréntahan Lokal Rarotonga 1997), ogé dilulugu ku mayor, dihupus dina Pébruari 2008, sanajan aya loba kontrovérsi

Tilu déwan Vaka di Rarotonga nyaéta

Dina tingkat nu panghandapna, aya komite désa. Nassau, nu diparéntah ku Pukapuka, miboga komite pulo (Komite Pulo Nassau), nu méré naséhat ka Déwan Pulo Pukapuka dina perkawis ngeunaan Nassau.

Olahraga

Rugby union mangrupa olahraga nu pangpopulérna di Kapuloan Cook. Asosiasi méngbal jeung liga rugby ogé populér.

Réferénsi

Bacaan salajengna
Gilson, Richard. The Cook Islands 1820-1950. Wellington, New Zéaland: Victoria University Press, 1980. ISBN 0705507351

Tumbu kaluar

Pamaréntah Kapuloan Cook

Cook Islands ti UCB Libraries GovPubs

 
Cook
Cook
Cook
Cook
Cook
Cook
Cook
Méter pasagi (disingket m2) mangrupa satuan aréa ukuran panjang 1 méter jeung lébar 1 méter.

Tempo ogé 
 Suku pasagi

Satuan aréa
Suku (basa Inggris: foot, jamak: feet) mangrupa satuan panjang non-SI nu ilahar dipaké di Britania Raya jeung Amérika Sarikat. 1 suku nyaéta kira-kira sapertilu méter atawa pasna 0,3048 m. 1 suku ogé sarua jeung 12 inci. 3 suku sarua jeung 1 yard. Simbol internasional keur suku nyaéta ft.

Suku pasagi mangrupkauen satuan aréa pikeun suku. 1 ft² (dibaca: 1 suku pasagi) sarua jeung hiji daérah winangun pasaga nu panjang gigirna 1 suku.

Satuan panjang
Cécép Burdansyah, lahir di Ciwidéy, 23 Séptémber 1963 mimiti ngarang ti keur di SMP kénéh.  Karya-karyana dina périodeuu awal dimuat dina SKM Giwangkara jeung Mingguan Pelajar.  saterusna Cécép leuwih kataji ngarang dina basa Sunda, sarta dina batinna geus nawaétu hayang diajar nulis kalawan daria.  Carponna anu mimiti, Kaleleban  dimuat dina majalah Manglé, waktu Cécép masih kénéh diseragam SMA. 
Cécép kungsi digawé di perkebunan entéh Patuha satamatna ti SMA; meunang opat taun.  Sajeroning jadi kuli kontrak téh Cécép angger nulis carita pondok. Taun 1987 Cécép digawé di Manglé, meunang 10 taun.  Undur ti dinya Cécép kungsi ngawartawanan sawatara surat kabar, di antarana majalah Tiras, jeung tabloid Detak.  Ayeuna Cécép jadi rédaktur surat kabar Metro Bandung.

Carpon karangan Cécép anu judulna Bilatung dilélér Hadiah Sastra LBSS 1990 jeung tilu carpon lianna.

Cécép resep maca, lain baé karya sastra, Pikeun Cécép, maca téh kagiatan diajar sacara otodidak. 
Sanajan lulus ti Fakultas Hukum Universitas Islam Nusantara (Uninus), tapi Cécép leuwih loba icikibung dina dunya jurnalistik. Ti  taun 2003, kungsi jadi koordinator liputan surat kabar Metro Bandung, malah ayeuna mah geus jadi Pemimpin Redaksi Tribun Jabar. Cécép remen katungkulkeun ku pagaawéanana, tepi ka   nalika cuti gé masih kénéh sok ngantor.  "Hayang jadi wartawan profésional" pokna mah.

Référénsi

Pangarang Sunda
Wartawan Sunda
Niue (basa Niue: Niuē), mangrupa hiji nagara kapuloan di Samudra Pasifik Kidul. Niue ilaharna katelah ogé salaku "Batu Polinésia" (Rock of Polynesia). Niue aya 2.400 km kalér-wétaneun Selandia Anyar dina hiji sagitilu antara Tonga, Samoa, jeung Kapuloan Cook.

Sanajan maréntah sorangan, Niue aya dina asosiasi bébas jeung Selandia Anyar, jeung kirang kadaulatan pinuh. Sadaya urang Niue mangrupa rahayat Selandia Anyar jeung Ratu Elizabeth II mangrupa pupuhu nagara Niue dina kapasitasna salaku Ratu Selandia Anyar.

Dina 2003, Niue jadi "bangsa WiFi" nu kahijina di dunya, nu mana aksés Internét nirkabel gratis disadiakeun di saantéro nagri ku Masarakat Pamaké Internét-Niue.

Olahraga

Rugby union mangrupa hiji olahraga nu populér, dimaénkeun boh ku lalaki atawa awéwé; Niue mangrupa juara FORU Oceania Cup 2008.  Netball dimaénkeun ngan ku awéwé. Aya tempat golf salapan liang di Fonuakula. Aya bowling jukut héjo dina pawangunan. Asosiasi méngbal populér dibuktikeun ku Turnamén Méngbal Niue.

Tempo ogé
Komunikasi di Niue
Géografi Niue
Musik Niue
Transportasi Niue

Bacaan salajengna
Hekau, Maihetoe & al., Niue: A History of the Island, Suva: Institute of Pacific Studies (USP) & the government of Niue, 1982 [no ISBN]
Tregear, Edward, "Niue: or Savage Island", The Journal of the Polynesian Society, vol.2, March 1893, pp. 11–16

Réferénsi

Tumbu kaluar

 Pamaréntah
gov.nu
 Informasi umum

Niue ti UCB Libraries GovPubs

 Pelesir
Kantor Pariwisata Niue

 Nu séjén
Komisi Pélem Niue
Niue Island.nu

Niue
Wewengkon nu maké basa Inggris
Nagara nu kaasosiasi bébas
Rélasi Selandia Anyar-Pasifik
Polinésia
Nu ngadeg taun 1974
Mil pasagi atawa mil kuadrat (disingket mi²) mangrupa satuan aréa ti unit impérial jeung United States customary units nu sarua jeung aréa pasagi nu panjang rusukna hiji mil. Satuan ieu béda jeung pasagi mil (miles square), nu ngarujuk ka ukuran mil dina saban gigir nu dikuadratkeun. Misalna, 20 pasagi mil (20×20 mil) sarua jeung 400 mil pasagi.

Réferénsi 

Satuan aréa
Agnés Monica Muljoto leuwih dipikawanohna Agnés Monica atawa Agnéz Mo () nyaéta salah saurang panyanyi asal Indonésia anu geus ngadunya. Agnés Monica anak ti Jenny Siswono jeung Suprapto.  Hobi Agnés Monica nyaéta ice skating jeung badminton nu sok dilakonan ku manéhna dina kasibukanana minangka panyanyi, artis, béntang iklan jeung presenter nu dilakonanna ti leuleutik taun 1990.

Pikeun kalancaran karirna Agnes Monica teu nuluykeun kuliahna di Jurusan Hukum Universitas Pelita Harapan. Agnés Monica nyokot cuti dina ahir taun 2006. Di pertengahan taun 2009, Agnes nuluykeun kuliah di OSU Amérika Sarikat mawa Program Distance Education Jurusan Political Science. Salian ti prestasi diajar nu alus, kahirupan pribadi Agnes Monica ogé teu masalah. Salian ti sababaraha gosip ngeunaan hubungan jeung sebelebritis Indonesia, kayaning Bams Samson, Afgan, jeung Rezky Aditya. Agnes Monica jadi tren di kalanagan rumaja, salian ti sukses nyanyi sukses ogé meunang sababaraha pangajén.

Sumber 

Panyanyi Indonésia
Aktris Indonésia
Inohong ti Jakarta
Tionghoa-Indonésia
Bayah bagian eusi awak jelema anu gawéna pikeun milu ngabersihan getih jero jajantung jeung ayana di jero dada, hawa nu diseuseup ku urang asupna ka jero sarta dikaluarkeunana ogé ti dinya, sok disebut gagambos atwa kakapes. perenahna aya dina jero rongga dada manusa sabelah katuhu jeung kénca anu dibulen ku tulang rusuk. Bayah ngawengku dua bagéan nyaéta bayah beulah katuhu anu miboga tilu gelambir jeung bayah kénca anu miboga dua gelambir.  Sabenerna bayah téh mangrupa kumpulan gelembung alveolus anu mungkus ku selaput anu disebut selaput pleura.

Kagunaan Bayah 
Bayah mangrupa organ anu vital pikeun kahirupan manusa ku sabab lamun euweuh bayah manusa boal bisa hirup. Dina sistem ékskresi, bayah miboga pungsi pikeun ngaluarkeun karbondioksida (CO2) jeung uap cai (H2O). Di jero bayah lumangsungna patukerna antara gas oksigén jeung karbondioksida.    Sanggeus ngaluarkeun oksigen, sél-sél getih beureum menangkap karbondioksida pikeun hasil metabolisme awak anu bakal dibawa kana bayah. Dina bayah karbondioksida jeung uap cai dileupaskeun jeung dikaluarkeun tina bayah ngaliwatan irung.

Panyakit dina Bayah
Asma atawa mengék nyaéta kelainan nu disababkeun ku penyumbatan saluran napas anu di antaranan disebabkan ku alérgi kana buuk, bulu, kebul atawa tekenan psikologis. Salain éta aya kangker  bayah nyaéta gangguan bayah anu disababkeun ku kabiasaan ngaroko.    Emphysema nyaéta panyakit bengkakna bayah ku sabab pembuluh getihna kaeusian hawa.    Tarékah nyingkahan panyakit dina bayah nyaéta ku cara hirup séhat saperti :   
 Ngatur pola dahar kalayan ngadahar kadahran anu séhat jeung anu ngandung giji alatan taratur.    
 Olah raga sacara taratur.    
 Istirahat minimal 6 jam unggal poé .   
 Nyingkahan konsumsi rokok, nginum anu ngandung alkohol jeung narkoba.   
 Singkahan Stress.

Rujukan

Sistem kardiovaskular
Biologi
Jéan-Baptiste Biot Lahir tanggal 21 Maret 1768 di Auxere, Perancis. Anak saurang tukang jait, ti istri kadua anu méré anjeunna salosin anak. Joseph nyaéta anak ka salapan. Indungna tilar nalika anjeunna umur 9 taun disusul ku bapana sataun ti harita. Ieu anak pahatu-lalis tétuuy diasuh ku uskup di Auxere kalawan biaya anu ditanggung ku saurang awéwé ménak anu katarik ku kasopanan jeung laku-lampah éta budak. Éta uskup tétuluy ngirim Fourir ka Ecole Royale Militaire di Auxere. Ti dinya pisan kakara kapanggih yén ieu budak téh jenius. Umur 12 taun anjeunna nulis kotbah anu baris dibawakeun ku pastur pikeun garéja di Paris jeung kota gedé liana.

Ngaran Fourier salawasna idéntik jeung dérét Fourierna anu pohara kawentar. Kurva sinusoid anu digambarkeun maké géométri kartesian réa mangpaatna pikeun pamekaran goniométri umumna jeung matématika hususna. Téori ngeunaan panas mangrupa panaratas Fourier dina widang ieu saméméh dituluykeun ku Lord Kelvin.

Cahaya nyaéta topic anu mindeng dibahas ku Biot, ngajadikeun ha lieu jadi hiji timuan gedé dina polarisasi rotary ku awak crystalline. Sabada nimukeun ieu hukum, anjeunna maké éta hukum pikeun nganalisis solusi sakarin maké alat anu disebut polariméter anu diciptakeun ku anjeun. Pikeun ieu pagawéan dina polarisasi cahaya ngaliwatan larutan kimia anjeunna dilélér Medali Rumford ti Royal Society of London dina taun 1840. Anjeunna dipilih jadi anggota asing ti Royal Society taun 1815.

Sumber

Élmuwan asal Perancis
Afgan nyaéta panyanyi rumaja ti Indonesia anu geus kawentar ka mana-mana. Afgan sorangan mangrupa anak ka dua tina opatan hasil buah cinta pasangan Lola Purnama jeung Loyd Yahya. Lahir di Jakarta, 27 Méi 1989, manéhna gedé jeung boga kasempetan pikeun ngembangkeun karir. Karir Afgan di dunya sora dimimitian ti leuleutik di kulawarga anu memang dunya musik nu ngabalukarkeun Afgan resep ka dunya sora. Afgan kungsi meunangkeun préstasi Most Favorite Male MTV Indonesia Award taun 2008 jeung Artis of the Years  MTV Indonésia Award taun 2008.

Afgan mawakeun warna musik anu dipangaruhan ku pop, soul, R&B jeung jazz, Ieu album ngalibetkeun musisi anu geus kasohor, seperti Fajar LMN, Harry Budiman (produser Tangga), Deddy Dhukun, Dian HP jeung Bebi Romeo minangka komposer.

Karir solo Afgan nu beuki naék ditandaan ku sababaraha prestasi anu dibeunangkeunna di musik Indonesia. Dina kompetisi Anugerah Musik Indonésia 2009, Afgan meunang pangajén salaku Panyanyi Pria Solo Terbaik ngaliwatan lagu Terima Kasih Cinta.

Sumber

Panyanyi Indonésia
Nu babar taun 1989
Johannes Diderik van der Waals (23 Nopémber 1837 – 8 Maret 1923) nyaéta saurang élmuwan Walanda anu kawentar alatan karyana dina persaman gas cairan, nu antukna anjeunna meunang panglélér Nobel dina widang fisika taun 1910.  Van der Waal nyaéta anu mimiti sadar yén pohara perluna nginget yén volume molekul jeung gaya antarmolekul (kiwari disebut gaya van der Waals) dina ngadegkeun hubungan antara tekanan, volume, jeung suhu gas jeung cairan.  

Dina taun 1866 anjeunna jadi diréktur sakola dasar di den Haag.   Dina taun 1873 anjeunna meunang gelar doctor di handapeun Pieter Riejke alatan perhatianana anu judulna Over de Continuïteit van den Gas- en Vloeistoftoestand (kana kontiuitas kaayaan gas jeung cair).   Dina taun 1876, anjeunna diangkat minangka profésor munggaran di Universitas Amsterdam.  

Gaya van der Waals dina élmu kimia ngarujuk kana jenis nu tangtu gaya antar molekul. Ieu istilah téh mimitina mah ngarujuk kana sakumna jenis gaya antar molekuk jeung nepika kiwarikadang-kadang masih dipaké dina harti anu kitu, tapi kiwari mah leuwih umum ngarujuk kana gaya-gaya anu timbul tina polarisasi molekul jadi dipol.

Sumber

élmuwan asal Walanda
Élmuwan Kimia
Bambang Reguna Bukit atawa biasa dipikawanoh Bams Samson nyaéta salah saurang personel grup musik Samson.  Samson sorangan diwangun ku lima urang personel di antarana nyaéta, Bams, Aldri, Erik, Konde jeung Irfan, anu album kahijina nyaéta NALURI LELAKI anu medal taun 2005.

Bams mangrupa putra kahiji ti pasangan Johan Begin Bukit jeung Desiree Tarigan. Sababaraha taun sanggeus Bams lahir, kadua sepuhna cerai. Desiree nikah deui jeung pengacara Hotman Sitompul. Bam anu lahir di Ottawa, 16 Juni 1983 saméméh sukses salaku panyanyi, kungsi diajar musik di Elfa Secioria, TSB (Tarik Suara Bertha), sarta kursus gitar Yamaha Musik.

Karir maén musik Bams dimimitian ku gabungna jeung Infinity Band. Acan kungsi rékaman, band ieu bubar. Ti dinya, Bam jeung Irfan (gitar), Erik (gitar), Adjie (drum), Aldri (bass), jeung Ucil (vokal), nyieun band nu ngaranna The Equal. Grup musik anu maké dua vokalis ieu teu kuat lila sanggeus Ucil jeung Addjie ngundurkeun diri. Posisi Adjie digantikeun Konde. Ngaran maranéna ogé robah jadi Samsons.

Bams ngaidolakeun Radiohead, Led Zeppelin, Queen, jeung Foo Fighters nu ngabalukarkeun lagu-lagu Bams kainspirasi ti para idolana.

Sumber

Musisi
Tokélau nyaéta hiji téritori Selandia Anyar di Samudra Pasifik Kidul nu ngawengku tilu atol karang tropis.

Buku jeung publikasi
Tokelau: a historical ethnography ku Judith Huntsman & Antony Hooper (1996, Auckland University Press) ISBN 1869401530
The Future of Tokelau: decolonising agendas ku Judith Huntsman with Kelihiano Kalolo (2007, Auckland University Press) ISBN 9781869403980
Tokelau: People, atolls, and history ku Peter McQuarrie (2007, Peter McQuarrie Press) ISBN 9781877449413
Where on Earth is Tokelau? ku Dr Maxwell H. Heller (2005) ISBN 0901100587

Tempo ogé
Musik Tokélau

Rujukan

Tumbu kaluar

Tokelau  ti UCB Libraries GovPubs

Atol
Fakaofo
Nukunonu

 
Wewengkon nu maké basa Inggris
Urut jajahan Britania
Polinésia
Atol di Samudra Pasifik
Wewengkon nu ngadeg taun 1948
Pulo-pulo nu diklaim dina Undang-Undang Kapuloan Guano
Guam (; basa Chamorro: Guåhån) mangrupa hiji téritori nu kaorganisasi, teu kagabung ti Amérika Sarikat, aya di Samudra Pasifik. Guam mangrupa hiji ti lima Téritori Amérika Sarikat kalawan hiji pamaréntahan sipil. Guam didaptarkeun salaku hiji ti 16 téritori tampa pamaréntahan sorangan ku Komite Dékolonisasi Istiméwa ti Pasarikatan Bangsa-Bangsa. Ibu kotana nyaéta Hagåtña (baheula Agaña). Guam mangrupa bagian nu panggedéna jeung pangkidulna ti Kapuloan Mariana.

Urang Chamorro, padumuk asli Guam, kahijina cicing di pulo ieu kira-kira 4.000 taun baheula. Dipanggih ku Ferdinand Magellan nalika ékspédisi Spanyol dina 6 Maret 1521, koloni nu kahiji diwangun dina 1668 ku Spanyol kalawan datangna padumuk kaasup Padre San Vitores, hiji misionaris Katolik. Pulo ieu dikawasaan ku Spanyol nepi ka 1898, basa ditingker ku Amérika Sarikat dina Perang Amérika Spanyol jeung teras resmina dibéré, salaku bagian ti Traktat Paris.

Tempo ogé

Daptar inohong Guam
Kapuloan Mariana
Mikronésia

Réferénsi

Tumbu kaluar

Guampedia
Guam Portal

KUAM TV/AM/FM

 
Urut koloni Spanyol
Wewengkon insulér Amérika Sarikat
Situs Perang Dunya II
Pulo di Oséania
Mikronésia
Wewengkon nu maké basa Inggris
Nu ngadeg taun 1898
Autisme nyaéta gangguan kamekaran dina budak anu akibatna henteu bisa komunikasi sarta teu bisa ngebréhkeun rarasaanna jeung kahayangna, ku kituna laku-lampah hubungan jeung batur séjén jadi kaganggu. Autisme mangrupa gangguan kamekaran sistem saraf puseur anu mangaruhan laku-lampah, pangabisa komunikasi, sarta interaksi soaial. Autisme mimiti diungkabkeun ku Léo Kanner, dokter ahli kajiwaan asal Amérika Sarikat, dina taun 1943. Gejalana kaluar  saméméh umur tilu taun, dina sawatara perkara, budak mimitina anu kasampak normal bisa nempokeun gejala autisme sanggeus sababaraha taun. Budak lalaki kasempetan kakeunaan autismena tilu kali leuwih loba di bandingkan budak awéwé.  Autisme henteu dipangaruhan ku faktor ras, kaayaan ékonomi, atawa tingkat atikan kulawarga. Gangguan ieu lain kaasup kelainan jiwa sarta lain disababkeun ku pola asuh anu salah.

Panyabab Autisme
Nepi ka ayeuna panyabab autisme can dipikanyaho sacara pasti. Tapi para ahli kajiwaan sarta kedokteran miboga sawatara téori ngeunaan panyabab autisme. Ahli kejiwaan nyangka yén autisme disababkeun ku pangalaman traumatis atawa pangalaman anu ngagoncang jiwa. Nurutkeun bukti-bukti ilmiah anu aya, autisme nyambung kalayan kelainan struktur sarta fungsi otak. Kelainan ieu disangka geus dibawa ku saurang budak saprak dina kandungan atawa saprak taun-taun kahiji kahirupanana. Sajaba ti éta autisme ogé disambungkeun kalayan lumangsungna infeksi virus rubela (panyabab panyakit rubela atawa german measles) sarta kurangna suplai oksigen salila mangsa kahamilan.

Térapi Autisme
Autisme teu bisa dicagerkeun, sanajan kitu gejala autistik bisa dikurangan ngaliwatan sagala rupa térapi antara séjén terapi fisik, térapi ngomong, térapi laku-lampah, sarta ubar-ubaran. Dina prinsipna, tatamba dipigawé ku cara ngarangsang fungsi otak sacara intensif.  Palaksanaan tatamba ieu aya di handapeun pengawasan dokter budak, psikologi budak, sarta ahli tatamba. Tatamba ieu leuwih hadé dipigawé saprak ti leuleutik kénéh jeung pangrojong kolot sarta anggota kulawarga ku kituna nu ngalaman autisme bisa hirup normal atawa teuneung.

Rujukan

Autisme
Kcacadan
Donat nyaéta kueh anu dijieun tina adonan tipung anu dicitak buleud anu dibéré liang di tengahna.

Sajarah
Sajarah kueh donat aya dua nyaéta :
Vérsi Kaptén Hanson Gregory di luhur kapal, Carita ieu dimimitian dina abad ka 19 sabot aya saurang kaptén kapal anu ngaranna Hanson Gregory.
Hiji poé, sabot kapalna balayar, manéhna diuk di luhur dek kapal bari ngadahar kueh buleud, tapi di waktu keur ngadahar kuehna, ujug-ujug aya ombak anu badag .
Minangka kaptén, manéhna kudu ngadalikeun kapalna sangkan tetep stabil kakeunaan ombak.
Manéhna maké kadua leungeunna pikeun ngadalikeun kemudia kapal, tapi tétéla manéhna teu daék miceun kuehna, ku kituna manéhna mancegkeun kuehna di salah sahiji cecekelan kamudi, ku kituna kueh anu manéhna dahar jadi kueh anu aya liangan tengahna.
Ieu pisan anu saterusna jadi mimiti cikal-bakal dijieunna kueh anu aya liangan di tengahna anu jaga dibéré ngaran Donat.
Vérsi Hanson Gregory di luhur Pawon
Carita ieu dimimitian Hanson Gregory leutik kénéh.
Manéhna marengan indungna anu keur ngagoréng adonan kueh ngawangun Buleud.
Waktu éta, manéhna nanya ka indungna " Bu, naha asakna lila pisan?".
Sarta indungna ogé némbalan "soalna bagian tengahna hésé asak, jadi kudu lila".
Gregory saterusna miceun saban bagian tengah ti kueh anu tacan digoréng tuluy ngomong ka indungna "bu, goreng kueh anu geus diliangan ieu, pasti asakna gancang".
Indungna ogé ngagoréng kueh anu geus diliangan di tengahna éta, saprak éta pisan saterusna mecenghul ideu pikeun nyieun kueh anu bolong tengahna nyaéta Donat.

Cara Nyieunna
Campur tipung tarigu sarta ragi, aduk rata.
Tuluy tambahkan endog sarta mantéga  nepi ka rata.
eurihkeun susu saeutik - saeutik  bari uleni nepi ka kalis bener, tuluy jieun adonan dina wangun buleud, simpen di tempat haneut salila 45 menit nepi ka ngembang dua kali mimitina.
Ipiskeun adonan, pikeun jadi 12 bagian.
Tuluy dijieun wangun buleud  nepi ka bolong tengahna.
Teundeun dina loyang anu geus dibéré minyak sarta ingkeun salila 10 menit nepi ka mengembang.
Panaskeun minyak ku seuneu leutik.
Goréng donat nepi ka warnana coklat sarta asak.

Rujukan

Kadaharan
Astrologi nyaéta élmu perbéntangan anu dipaké pikeun ngaramal sarta nyaho nasib jelema. Astrologi nelaah kumaha posisi sarta gerakan barang-barang langit, kawas panonpoé, bulan, planét-planét, sarta béntang-béntang nu nyambung jeung kajadian di bumi. Para astrolog percaya yén posisi sarta pergerakan objék-objék astronomis éta dina waktu kalahiran hiji jalma baris ngaréfléksikeun sipat jelema kasebut. Para ilmuan nuturkeun yén euweuh dasar ilmiah pikeun mercayaan astrologi, tapi loba jelema anu percaya ngajadikeunna minangka dasar dina nyokot kaputusan.  
Astrologi salah sahiji élmu pangkolotna anu dimekarkeun sacara rupa-rupa dina unggal peradaban.  Bangsa Babilonia geus ngamekarkeun astrologi saprak taun 3000 SM. Urang Cina mraktékkeun astrologi dina 2000 SM. Wangun kamekaran astrologi ogé dimekarkeun dina mangsa Sélér Maya di Amérika. Kira-kira abad ka-5 SM, astrologi sumebar ka Yunani, astrologi saterusna dipraktékkeun sacara lega di Éropa salila abad pertengahan. Kaum pelajar nempo astrologi sarta astronomi minangka élmu kanyaho anu silih ngalengkepan.  Hal éta lumangsung nepi ka taun 100-an, sabot téori sarta pamanggih anu dijieun ku Nicolaus Copernicus sarta Galileo Galilei tétéla teu saluyu kalayan astrologi ku kituna ngurangan prinsip-prinsip keilmuan astologi.  Saprak kitu, ngan saeutik kaélmuan anu nganggap astrologi minangka pangaweruh.  Maranéhanana nampik prisip-prinsip astrologi alatan henteu ilmiah, tapi lolobana jelema masih mercayaan astrologi sarta ngalarapkeunna.

Horoskop sarta Zodiak
Dina astrologi dipikawanoh istilah Horoskop sarta Zodiak. Anu patali jeung tanggal lahir hiji jalma. Horoskop nyaéta ilustrasi ngeunaan posisi panonpoé, bulan, sarta planét-planét dina waktu nu tangtu, contona tanggal kalahirn hiji jalma.  Sedengkeun zodiak nyaéta gugusan bentang-bentang anu kasampak ngalingkung bumi. Zodiak dibagi pikeun jadi 12 bagian unggal dingaranan nurutkeun jumplukan béntang nu tangtu anu disebut “konstelasi” sarta dipikawanoh jeung tanda zodiak. Ngaran tanda zodiak éta téh Aries, Taurus, Gemii, Cancer, Leo, Virgo, Libra, Scorpio, Sagitarius, Capricornus, Aquarius sarta Pisces.

Rujukan

Paélmuan
Astrologi
Pengacara, Advokat nyaéta jelema anu prakték méré jasa hukum, boh dina jero pangadilan boh di luar pangadilan anu minuhan pasaratan dumasar undang-undang anu lumaku, alus minangka Advokat, Pengacara, Panaséhat Hukum, Pengacara prakték atawa minangka konsultan hukum. Jasa hukum anu dibikeun ku advokat mangrupa konsultasi sarta bantuan hukum. Sajaba ti éta saurang advokat ogé ngajalankeun kawasa, ngawakilan, maturan, sarta ngabéla, sarta ngalakonan léngkah hukum séjén, pikeun kapentingan klien. Dumasar UU No.18 taun 2003 ngeunaan advokat, jelema anu diangkat minangka advokat nyaéta sarjana anu kasang tukang atikanna tina hukum sarta geus nuturkeun atikan husus profési advokat anu dilaksanakeun ku organisasi advokat. Sajaba ti éta aya ogé pasaratan anu kudu dipinuhan pikeun diangkat jadi advokat, kawas umurna sakurang-kurangna 25 taun, statusna lain minangka pagawé nagari sarta pajabat nagara, magang sakurang-kurangna dua taun dina kantor advokat, sarta henteu kungsi dipenjara alatan ngalakonan lampah pidana kajahatan anu diancam kalayan pidana penjajra lima taun atawa leuwih.

Fungsi sarta peran advokat
Advokat miboga fungsi sarta peran anu pohara penting dina masarakat. Peran sarta fungsina antara séjén nyaéta bajoang hak asasi manusa (HAM) dina nagara hukum, ngadegkeun hukum, kaadilan, sarta bebeneran, nyegah penyalahgunaan kaahlian kanyaho anu ngarugikeun masarakat; méré pangladén hukum (legal sevice) méré naséhat (legal device), konsultasi (legal consultation) sarta informasi hukum (legal information) sarta méré wangun hukum sacara cuma-cuma ka rahayat anu lemah sarta teu mampu (legal aid).

Rujukan

Pengacara
Pakasaban
Mark Allen Hoppus atawa anu kasohor Mark Hoppus nyaéta musisi Amerika Serikat anu ngabentuk grup musik pop punk Blink-182 jeung grup musik rock alternatip, +44. Mark jadi bassis di éta dua grup musik. Mark lahir i Ridgecest, Kalifornia tanggal 15 Maret 1972. Mark boga anting dina neuhneur katuhuna jeung ceuli kéncana.

Nalika umur 15 taun, Mark meunang bass pertamana ti Bapana minangka hadiah milangkalana. Mark diajar bass sacara otodidak. Mark wanoh jeung Tom DeLonge ngaliwatan adina, Anne Hoppus dina taun 1993. Taun 1992, Mark jeung Tom papanggih jeung Scott Raynor, terus maranéhna ngabentuk grup musik Blink-182. Taun 1996, Scott anu keuna panyakit kaluar ti Blink-182 taun 1997, terus posisina digantikeun kuTravis Barker. Mark nyaéta hiji-hijina personil anu henteu ditato jeung henteu resep nginum bir. Mark nikah jeung Skye EVerly anu gawé di MTV.
 
Sabada Blink-182 vakum dina taun 2005, Mark, Travis ditambah Shane Gallagher jeung Craig Fairbaugh ngabentuk grup musik anyar anu dingaranan +44. Mark anu resep ka grup musik Jimmy Eat World, Riverfenix jeung Get Up Kids ieu pernah digossipkeun maot alatan kacelakaan kapal udara, tapi Mark langsung nyanggah éta rumor ku cara nyieun status dina website grup musikna, I'm at home eating pancakes anu hartina Kuring keu dahar pancakes di Imah.

Référénsi

Musisi Amerika Serikat
Blink-182
+44
Hawaii  (basa Hawaii: Mokuāina o Hawaii) mangrupa nagara bagian Amérika Sarikat ka-50 (ti 21 Agustus 1959), jeung sahiji-hijina nagara bagian AS nu diwangun sapinuhna ku kapuloan. Hawaii mangrupa grup kapuloan nu pangkalérna di Polinésia. Ibu kotana nyaéta Honolulu, aya di pulo Oahu.

Étimologi
Kecap basa Hawaii Hawaii diturunkeun ti Proto-Polinésia *Sawaiki, kalawan rékonstruksi nu boga harti "lemah cai"; Kognat Hawaii dipanggih di rupa-rupa basa Polinésia nu lian, kaasup Māori (Hawaiki), Rarotonga (ʻAvaiki), jeung Samoa (Savaii).

Dumasar Pukui jeung Elbert, "Di tempat lian di Polinésia, Hawaii atawa kognatna boga harti alam baka atawa bumi sepuh, tapi di Hawaii, teu boga harti nanaon."

Tempo ogé
Daptar inohong Hawaii

Réferénsi

Bacaan salajengna

 The Constitution of the State of Hawaii. Article XV.
 Bushnell, O. A. 1993. The Gifts of Civilization: Germs and Genocide in Hawaii. ISBN 0824814576. Honolulu: University of Hawaii Press
 Kinzer, Stephen 2007, Overthrow: America's Century of Regime Change from Hawaii to Iraq. ISBN 0805082409. Times Books
 
 
 Schamel, Wynell and Charles E. Schamel. "The 1897 Petition Against the Annexation of Hawaii." Social Education 63, 7 (November/December 1999): 402–408.
 Stokes, John F.G. 1932. "Spaniard and the Sweet Potato in Hawaii and Hawaiian-American Contacts." American Anthropologist, New Series, v, 34, n, 4, pp. 594–600.

Tumbu kaluar

 Hawaii State Fact Sheet  ti Departemén Agrikultur AS

 
Nu ngadeg taun 1959
Nagara bagian Amérika Sarikat